Diari Oficial de la Generalitat Valenciana


Sumari del DOGV 2668, del 16-01-1996 (1996/837262)

ORDRE de 22 de desembre de 1995, de la Conselleria de Cultura, Educació i Ciència, per la qual es convoquen els premis de la Generalitat Valenciana per a activitats de promoció de l'ús del valencià realitzades per les comissions de les falles en l'àmbit de la Comunitat Valenciana en 1996.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/22/(2)/dof/vci/html**

### Dades del document

Número de DOGV
:   2668

Data del DOGV
:   16-01-1996

Secció del DOGV
:   DISPOSICIONS GENERALS

Número del document
:   1996/837262


Data del document
:   22-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 22 de desembre de 1995, de la Conselleria de Cultura, Educació i Ciència, per la qual es convoquen els premis de la Generalitat Valenciana per a activitats de promoció de l'ús del valencià realitzades per les comissions de les falles en l'àmbit de la Comunitat Valenciana en 1996.   
L'article 7 de l'Estatut d'Autonomia de la Comunitat Valenciana va establir l'oficialitat del valencià al territori de la Comunitat Valenciana. En l'apartat 4 s'indica que s'atorgarà protecció i respecte especials a la recuperació del valencià.  
L'article 25.3 de la Llei d'ús i Ensenyament del Valencià, assenyala que el Consell de la Generalitat Valenciana fomentarà les manifestacions culturals i que les que es desenvolupen en valencià tindran una consideració especial.  
Finalment, l'article 34 de la llei indicada determina que el Govern Valencià assumirà la direcció tècnica i la coordinació del procés de promoció de l'ús del valencià i, per tant, queda facultat per a prendre mesures que fomenten l'ús del valencià.   
Com a conseqüència dels manaments legals, el Govern Valencià va aprovar el 23 de novembre de 1993 el Pla General de Promoció de l'ºs del Valencià en el que s'ha planificat i desplegat una sèrie d'objectius i actuacions conduents a augmentar la sensibilització social respecte a l'ús del valencià, a fer més present el valencià com a llengua de comunicació entre els valencians i a complir, en definitiva, el compromís que té assumit la Generalitat Valenciana en la defensa del patrimoni cultural de la Comunitat Valenciana i, de manera especial, en la recuperació del valencià.  
Un dels objectius de treball de l'esmentada planificació és el de promoure activitats dirigides al foment de l'ús del valencià en el món associatiu.  
És evident que entre els moviments associatius de caràcter cultural i ludicofestiu tenen una gran importància, i per tant incidència social, les comissions de falles. Totes elles, cadascuna des de la seua peculiar manera de participar en la festa i des de la pròpia idiosincràsia organitzativa i funcional, fruit de l'esdevenir històric, tenen, i poden tenir en el futur, un paper important per al procés de promoció i normalització de l'ús del valencià en la societat civil valenciana.  
L'any 1993 es va produir la primera convocatòria dels premis de la Generalitat Valenciana per a la promoció de l'ús del valencià en la festa de les Falles, convocatòria que va ser tot un exit i que es va repetir en la convocatòria de 1994.  
És per això que la Generalitat Valenciana, a través de la Conselleria de Cultura, Educació i Ciència, ha decidit, novament, convocar els premis per a concedir una ajuda econòmica a aquelles activitats que serveixen de vehicle de comunicació en el món de la festa de les falles, però que, alhora, promouen l'ús del valencià en el seu àmbit específic.  
Per tots els motius esmentats, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar els premis de la Generalitat Valenciana per a aquelles activitats de promoció de l'ús del valencià realitzades per les comissions de les falles l'any 1996, i aprovar les bases per a la concessió que figuren en l'annex I d'aquesta ordre.  
Segon  
Els premis, per un import global màxim de 3.650.000 (tres milions sis-centes cinquanta mil) pessetes, seran sufragats a càrrec al pressupost de la Generalitat Valenciana per al exercici de 1996, i queden supeditats a l'aprovació d'aquest.  
DISPOSICIONS FINALS  
Primera  
Autoritze la Direcció General d'Ordenació i Innovació Educativa i Política Lingüística perquè, dins l'àmbit de les seues competències, adopte les resolucions necessàries per al desplegament i execució de la present Ordre.  
Segona  
L'ordre entrarà en vigor l'endemà de la publicació en el Diari Oficial de la Generalitat Valenciana.  
Contra aquesta ordre, que esgota la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, després de la comunicació a l'òrgan que dictà l'acte administratiu impugnat, en el termini de dos mesos comptadors des de l'endemà de la seua entrada en vigor.   
   
València, 22 de desembre de 1995  
El conseller de Cultura, Educació i Ciència,  
FERNANDO VILLALONGA CAMPOS  
Bases de la convocatòria dels premis de la Generalitat Valenciana de 1996 per a activitats de promoció de l'ús del valencià realitzades per les comissions de les falles en l'àmbit de la Comunitat Valenciana  
Primera. Objecte dels premis  
La convocatòria pretén ajudar, econòmicament, a la realització d'activitats, pròpies de les comissions festeres, dirigides a la promoció de l'ús del valencià en l'àmbit de l'entitat.  
L'activitat objecte dels premis està referida a l'ús del valencià en els llibrets de falla. Els premis estaran dotats amb les quantitats següents:  
1r premi 580.769 14é premi 179.149 24é premi 75.000  
2n premi 094.875 15é premi 416.092 25é premi 75.000  
3r premi 431.075 16é premi 732.232 26é premi 50.000  
4r premi 402.346 17é premi 392.267 27é premi 50.000  
5é premi 633.340 18é premi 501.936 28é premi 50.000  
6é premi 637.120 19é premi 250.513 29é premi 50.000  
7é premi 136.854 20é premi 120.445 30é premi 50.000  
8é premi 930.238 21é premi 75.000  
9é premi 241.921 22é premi 75.000  
10é premi 077.302 23é premi 75.000  
11é premi 100.000  
12é premi 100.000  
13é premi 100.000  
Total: 3.650.000 PTA  
Segona. Beneficiaris  
Podran acollir-se a la convocatòria dels premis les comissions de les falles radicades en qualsevol municipi de la Comunitat Valenciana.  
Tercera. Sol·licituds  
3.1 Les instàncies s'hauran d'adreçar a la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, s'hauran d'ajustar al model que figura en l'annex II, i es presentaran amb la documentació complementària en el Registre General de la Conselleria, en els Centres d'Informació de l'Oficina d'Informació, Iniciatives i Reclamacions de la Generalitat Valenciana o en les direccions terri  
de la comissió, el director general de Política Lingüística designarà els suplents corresponents.  
La comissió tècnica, a l'hora de l'avaluació i l'elaboració de l'informe dels llibrets presentats, tindrà com a criteris els següents:  
La quantia i la qualitat dels textos escrits en valencià, l'originalitat, la presentació, el disseny, l'enginy, l'interés cultural dels textos.  
2. El director general d'Ordenació i Innovació Educativa i Política Lingüística, atenent les sol·licituds presentades, i vist l'informe de la comissió tècnica, farà la proposta al Conseller de Cultura, Educació i Ciència el qual resoldrà la seua concessió.  
3. La resolució de concessions es farà pública i es comunicarà a les entitats guardonades.  
4. Les entitats guardonades amb els premis rebran de la Conselleria de Cultura, Educació i Ciència un estendard acreditatiu.  
torials de Cultura i Educació d'Alacant, Castelló i València, o per qualsevol dels mitjans establerts en l'article 38 de la Llei 30/92 de 26 de novembre de Règim Jurídic.  
3.2 El termini de presentació d'instàncies finalitzarà el 10 de febrer de 1996. Si, a partir d'aquesta data, en el termini de tres mesos, no hi ha una resolució expressa sobre la sol·licitud, s'entendrà que ha estat desestimada.   
La Direcció General d'Ordenació i Innovació Educativa i Política Lingüística revisarà les sol·licituds per tal que totes les dades exigides en la convocatòria figuren en l'expedient. Si la sol·licitud estiguera incompleta, la Direcció General d'Ordenació i Innovació Educativa i Política Lingüística comunicaria a l'entitat sol·licitant les deficiències perquè en un termini de 10 dies siguen esmenades amb l'advertiment que si no ho fan així, s'arxivarà l'expedient sense més tràmit.  
Quarta. Documentació complementària  
A la instància de sol·licitud caldrà adjuntar la documentació següent:  
1. Còpia del projecte de llibret, on hauran de figurar els textos i les il·lustracions que han de ser editats. La Direcció General d'Ordenació i Innovació Educativa i Política Lingüística estudiarà el projecte i emetrà, si de cas, un informe que remetrà a l'entitat perquè el prenga en consideració a l'hora de l'edició.  
2. Posteriorment, per a optar al premi, fins al 2 de març de 1996, caldrà presentar:  
- 10 exemplars del llibret editat  
3. En els crèdits del llibret s'haurà de fer constar: «El present llibret ha concursat a la convocatòria dels premis de la Generalitat Valenciana per a la promoció de l'ús del valencià».  
Cinquena. Resolució de sol·licituds  
1. Les sol·licituds seran estudiades per una comissió tècnica que presidirà el director general d'Ordenació i Innovació Educativa i Política Lingüística, de la qual formaran part el cap d'àrea de Política Lingüística, el director territorial de Cultura i Educació de València, el cap del Servei de Promoció Social del Valencià, un representant de la Junta Central Fallera de València i tres persones, nomenades pel director general d'Ordenació i Innovació Educativa i Política Lingüística, relacionades amb el món de la festa de les falles. En cas de produir-se alguna vacant o absència dels membres   
5. Ateses la qualitat i les característiques dels llibrets presentats, els premis podran declarar-se deserts.  
La dotació dels premis declarats deserts podrà destinar-se a l'ampliació de la resta, tant pel que fa a la quantitat de premis com a la quantia de la concessió.  
Sisena. Forma de pagament  
Els premis es lliuraran a les entitats beneficiàries a partir de la resolució de concessió realitzada pel conseller de Cultura, Educació i Ciència.  
Les entitats beneficiàries dels premis hauran d'acreditar, prèviament al cobrament, que es troben al corrent de les obligacions tributàries i davant la Seguretat Social, d'acord amb allò que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 5 de febrer de 1991).


Còpia Permalink ELI